b'\n_START_ARTICLE_\nSMATV\n_START_PARAGRAPH_\nSMATV significa \xe2\x80\x9cSistema d\'antena col\xc2\xb7lectiva" (en angl\xc3\xa8s, Satellite Master Antenna TV). Es defineix com un sistema dissenyat per la distribuci\xc3\xb3 de senyals de televisi\xc3\xb3 i so a diversos receptors a partir d\'un punt concret (com bloc de pisos). Aquests senyals s\xc3\xb3n rebuts mitjan\xc3\xa7ant una antena de recepci\xc3\xb3 de senyals sat\xc3\xa8l\xc2\xb7lits DVB-S i es pot combinar amb senyals de televisi\xc3\xb3 terrestres DVB-T. Les antenes col\xc2\xb7lectives representen un mitja de compartir costos i recursos entre diversos usuaris per la recepci\xc3\xb3 de TV sat\xc3\xa8l\xc2\xb7lit i terrenal._NEWLINE_Aquest sistema utilitza els senyals de diversos sat\xc3\xa8l\xc2\xb7lits i de diverses emissions per crear un sol senyal de cable integrat, utilitzant aquest nou senyal per la seva distribuci\xc3\xb3 en una xarxa de cablejat. _NEWLINE_El sistema ens permet autom\xc3\xa0ticament l\'adaptaci\xc3\xb3 dels senyals de televisi\xc3\xb3 enviats pel sat\xc3\xa8l\xc2\xb7lit amb les caracter\xc3\xadstiques del nostre canal SMATV. La consideraci\xc3\xb3 principal del sistema SMATV \xc3\xa9s la transpar\xc3\xa8ncia de la cap\xc3\xa7alera SMATV al multiplexor digital del televisor mitjan\xc3\xa7ant una recepci\xc3\xb3 sense interf\xc3\xadcie en banda base, entregant aix\xc3\xad el senyal rebut al descodificador integrat del receptor IRD (receptor de l\'usuari de TV digital). La condici\xc3\xb3 que l\'equip de cap\xc3\xa7alera sigui transparent permet tenir un equipament relativament efectiu i simple per la recepci\xc3\xb3 del senyal.\n_START_SECTION_\nPrincipi de funcionament\n_START_PARAGRAPH_\nLa forma parab\xc3\xb2lica de l\'antena reflecteix el senyal del sat\xc3\xa8l\xc2\xb7lit al punt focal de l\'antena. Aquesta disposa d\'un mecanisme anomenat feedhom situat al suport focal. Aquest mecanisme \xc3\xa9s en la seva ess\xc3\xa8ncia el front-end d\'una guia de l\'ona que recull els senyalsitzats a prop del punt focal i els condueix a un bloc de baix nivell se soroll, transmeten el senyal rebut a un down-converter i al LNB. Aquest bloc converteix els senyals de les ones electromagn\xc3\xa8tiques que li arriben a senyals el\xc3\xa8ctrics i seguidament els centra en freq\xc3\xbc\xc3\xa8ncia, transformant els senyals que arriben modulats a alta freq\xc3\xbc\xc3\xa8ncia a banda base. Concretament es passa d\'un senyal en banda C a un en un rang de banda L. Els \xc3\xbaltims sistemes SMATV utilitzen unes antenes parab\xc3\xb2liques amb LNBF, que incorporen directament el fedhom amb el LNB. Aquesta \xc3\xa9s una nova forma d\'antena parab\xc3\xb2lica omnidireccional que no utilitza una antena parab\xc3\xb2lica dirigida i que pot ser utilitzada amb gran efic\xc3\xa0cia en sistemes m\xc3\xb2bils, com per exemple en un vehicles._NEWLINE_El guany te\xc3\xb2ric (el guany directiu) d\'una antena augmenta a mesura que la freq\xc3\xbc\xc3\xa8ncia del senyal rebut tamb\xc3\xa9 augmenta. El guany real per\xc3\xb2, dep\xc3\xa8n de molts altres factor, incloent-hi l\'acabat superficial de l\'antena, la precisi\xc3\xb3 de la forma o el joc de feedhom que utilitzem. Un valor t\xc3\xadpic per una antena d\'uns 60\xc2\xa0cm rebent un senyal a 11,75\xc2\xa0GHz \xc3\xa9s un guany d\'uns 37,50\xc2\xa0dB._NEWLINE_Amb un rang menor de freq\xc3\xbc\xc3\xa8ncies en les banda C els dissenyadors d\'antena utilitzen una \xc3\xa0mplia gamma de materials que ajuden a obtenir m\xc3\xa9s bon rendiment. Amb aix\xc3\xb2 moltes antenes estan preparades per rebre en un rang freq\xc3\xbcencial baix. Aquestes fan servir una malla met\xc3\xa0l\xc2\xb7lica que augmenta el guany aconseguit. Per freq\xc3\xbc\xc3\xa8ncies m\xc3\xa9s altes, els dissenys de malles met\xc3\xa0l\xc2\xb7liques s\xc3\xb3n poc comuns, i les antenes poden estar com a molt perforades per millorar el rendiment._NEWLINE_Les antenes SMATV m\xc3\xa9s modernes utilitzades per a \xc3\xbas dom\xc3\xa8stic son generalment d\'entre 43\xc2\xa0cm (18 polzades) i 80\xc2\xa0cm (31 polzades). Aquestes es fixen en una posici\xc3\xb3 fixa per la recepci\xc3\xb3 en banda C des d\'una posici\xc3\xb3 orbital.\n_START_SECTION_\nImplementaci\xc3\xb3 del sistema SMATV A\n_START_PARAGRAPH_\nUna implementaci\xc3\xb3 completa del sistema QAM es realitza segons la norma EN 300 429 i EN 300 421 amb una interf\xc3\xadcie transparent entre elles._NEWLINE_Amb aquesta fi, la plena aplicaci\xc3\xb3 del sistema SMATV A fa \xc3\xbas de la capa de transport MPEG-2, i segueix uns passos senyalitzats en: la seva estructura, la codificaci\xc3\xb3 de canal, l\'assignaci\xc3\xb3 bit-a-s\xc3\xadmbol i en la modulaci\xc3\xb3._NEWLINE_La codificaci\xc3\xb3 de canal inclou l\'assignaci\xc3\xb3 de canal aleat\xc3\xb2ria mitjan\xc3\xa7ant el Reed-Solomon (RS) i la codificaci\xc3\xb3 entrella\xc3\xa7ada convolucional._NEWLINE_En l\'arquitectura de l\'aplicaci\xc3\xb3 completa del sistema SMATV A, la protecci\xc3\xb3 d\'error externa (\xc3\xa9s a dir el RS i l\'entrella\xc3\xa7at convolucional) es realitza dues vegades independentment de la connexi\xc3\xb3 per sat\xc3\xa8l\xc2\xb7lit i el cable d\'enlla\xc3\xa7. Per tant, l\'enlla\xc3\xa7 per cable s\'alimenta per un error pr\xc3\xa0cticament lliure de flux de bits (QEF). En els casos en qu\xc3\xa8 aconseguim un excel\xc2\xb7lent enlla\xc3\xa7 per sat\xc3\xa8l\xc2\xb7lit, podem eliminar un proc\xc3\xa9s de RS i d\'entrella\xc3\xa7at convolucional. En aquest cas, amb un sol descodificador RS en el IRD \xc3\xa9s capa\xc3\xa7 de corregir els errors generats per l\'enlla\xc3\xa7 per cable afegint els errors restants despr\xc3\xa9s de la descodificaci\xc3\xb3 Viterbi.\n_START_SECTION_\nSMAT-IF\n_START_PARAGRAPH_\nAquesta configuraci\xc3\xb3 permet la distribuci\xc3\xb3 directa del senyal QPSK rebut del sat\xc3\xa8l\xc2\xb7lit a la xarxa de distribuci\xc3\xb3 SMATV-IF en l\'extensa banda de IF (per sobre dels 850\xc2\xa0MHz)._NEWLINE_L\'IRD de l\'usuari ha de ser capa\xc3\xa7 de sintonitzar tots els canals a la banda IF per desmodular i descodificar el senyal. _NEWLINE_Els elements funcionals del SMATV-IF es donen en l\'especificaci\xc3\xb3 de sat\xc3\xa8l\xc2\xb7lit (veure EN 300 421).\n_START_SECTION_\nSMATV-S\n_START_PARAGRAPH_\nAquesta configuraci\xc3\xb3 requereix la conversi\xc3\xb3 de freq\xc3\xbc\xc3\xa8ncia dels senyals del sat\xc3\xa8l\xc2\xb7lit en la banda IF (aproximadament 950 MHZ) a una freq\xc3\xbc\xc3\xa8ncia en banda VHF/UHF, per exemple a una banda S (aproximadament de 230\xc2\xa0MHz a 470\xc2\xa0MHz)._NEWLINE_El IRD de l\'usuari realitza funcions similars. Per tal de compensar les distorsions del canal lineal, el filtre adaptat per a incloure capacitats d\'actualitzaci\xc3\xb3. _NEWLINE_Una inversi\xc3\xb3 en el proc\xc3\xa9s de conversi\xc3\xb3 de freq\xc3\xbc\xc3\xa8ncia (passar de banda S a IF) pot requerir en l\'usuari IRD que estigui equipat amb un sintonitzador IF._NEWLINE_El model de canal en banda S \xc3\xa9s similar a la banda de UHF.\n_START_SECTION_\nCapa de transport MPEG-2\n_START_PARAGRAPH_\nEl sistema SMATV utilitza la codificaci\xc3\xb3 MPEG-2 amb les especificacions definides per l\'ISO/IEC CD 13818-1._NEWLINE_La capa de transport de dades MPEG-2 est\xc3\xa0 composta de 188 bytes. Un byte d\'aquests es fa servir per la sincronitzaci\xc3\xb3. Tres bytes s\xc3\xb3n utilitzats de cap\xc3\xa7alera, que cont\xc3\xa9 la informaci\xc3\xb3 de servei, la codificaci\xc3\xb3 i el control de la informaci\xc3\xb3. Finalment tenim els 184 bytes de dades, que tamb\xc3\xa9 poden incloure la informaci\xc3\xb3 auxiliar.\n_START_SECTION_\nAntena amb motor condu\xc3\xaft\n_START_PARAGRAPH_\nAntena que est\xc3\xa0 muntada en un suport i que est\xc3\xa0 impulsada per un motor que es pot controlar per tal de fer girar l\'antena, i aix\xc3\xad fer front a qualsevol posici\xc3\xb3 del sat\xc3\xa8l\xc2\xb7lit en el cel. \xc3\x89s una antena molt utilitzada en l\'\xc3\xbas dom\xc3\xa8stic. Aguanta tres est\xc3\xa0ndard principals: DiSEqC, USALS, i posicionadors de 36v. Hi ha molts receptors compatibles amb aquests est\xc3\xa0ndards.\n_START_SECTION_\nAntena Multi-sat\xc3\xa8l\xc2\xb7lit\n_START_PARAGRAPH_\nAntena especial de fins a 16 posicions de sat\xc3\xa8l\xc2\xb7lit (banda Ku)._NEWLINE_Alguns dissenys permeten la recepci\xc3\xb3 simult\xc3\xa0nia de diverses posicions de sat\xc3\xa8l\xc2\xb7lit sense el plat de re-posicionament. L\'eix vertical funciona com un eix c\xc3\xb2ncau parab\xc3\xb2lic reflector Cassegrain, mentre que l\'eix horitzontal funciona com un Cassegrain convex. Aconsegueix amb aquestes propietats corregir l\'astigmatisme per la seva curvatura variable. L\'obertura el\xc2\xb7l\xc3\xadptica est\xc3\xa0 dissenyada per adaptar-se a la il\xc2\xb7luminaci\xc3\xb3 deformada. A causa del doble desbordament, aix\xc3\xb2 t\xc3\xa9 m\xc3\xa9s sentit per a un plat gran.\n_START_SECTION_\nVSAT\n_START_PARAGRAPH_\n\xc3\x89s un tipus d\'antena amb una terminal d\'obertura molt petita (VSAT). Aix\xc3\xb2 proporciona dues vies de comunicaci\xc3\xb3 per sat\xc3\xa8l\xc2\xb7lit per als consumidors i per a les xarxes privades de les organitzacions. Avui en dia la majoria dels terminals VSAT operen en banda Ku, ja que la banda C est\xc3\xa0 restringida a les regions menys poblades del m\xc3\xb3n. Hi ha una tend\xc3\xa8ncia que va comen\xc3\xa7ar el 2005 on els sat\xc3\xa8l\xc2\xb7lits de banda Ka operen a freq\xc3\xbc\xc3\xa8ncies m\xc3\xa9s altes, oferint un major rendiment a menor cost. Aquestes antenes varien des del 74 als 120\xc2\xa0cm (29-47 polzades) en la majoria d\'aplicacions.\n_START_SECTION_\nAd hoc\n_START_PARAGRAPH_\n\xc3\x89s un tipus d\'antena reflectora. Gariab\xc3\xa9 qualsevol cosa que reflecteix les freq\xc3\xbc\xc3\xa8ncies de r\xc3\xa0dio es pot definir com una antena reflectora. Aix\xc3\xb2 ha portat que les antenes Ad hoc pugui ser qualsevol tipus de material que realitzi una reflexi\xc3\xb3 (com podria ser una tapa d\'escombraries met\xc3\xa0l\xc2\xb7lica). Amb un LNB de baix soroll i amb la pot\xc3\xa8ncia m\xc3\xa9s gran dels sat\xc3\xa8l\xc2\xb7lits DTH podem aconseguir obtenir un senyal \xc3\xbatil amb alguns d\'aquests plats.'